IVL วิ่ง 5% ลุ้นกำไรปี 65 สูงกว่าโบรกคาด ชูอัพไซด์ 18%
IVL บวก 5% ลุ้นกำไรปี 65 สูงกว่าโบรกคาด รับตลาด PET แกร่งตามการเข้าช่วงพีคในฤดูร้อน แนะราคาเป้าหมาย 61 บ. อัพไซด์ 18%
IVL บวก 5% ลุ้นกำไรปี 65 สูงกว่าโบรกคาด รับตลาด PET แกร่งตามการเข้าช่วงพีคในฤดูร้อน แนะราคาเป้าหมาย 61 บ. อัพไซด์ 18%
9 มิ.ย. 2565

ผู้สื่อข่าวรายงานว่าวันนี้ (9 มิ.ย.2565) ราคาหุ้นบริษัท อินโดรามา เวนเจอร์ส จำกัด (มหาชน) หรือ IVL ณ เวลา 11:40 น. อยู่ที่ระดับ 51.50 บาท เพิ่มขึ้น 2.25 บาท หรือ 4.57% โดยทำจุดสูงสุดที่ 52 บาท และทำจุดต่ำสุดที่ 49.50 บาท ด้วยมูลค่าการซื้อขาย 998 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 18%

บล.ทิสโก้ ระบุในบทวิเคราะห์ ว่า กำไรปี 2565 ของ IVL จะเหนือ Consensus ของทางฝ่ายวิจัยที่คาดไว้ ซึ่งสูงกว่า 20% และ EBITDA สูงกว่า 19% โดยอัตรากำไรขั้นต้นของ MTBE พุ่งสูง อยู่ที่ 1,288 เหรียญต่อตัน และในไตรมาส 2/2565 จนถึงปัจจุบัน จะอยู่ที่ 980 เหรียสหรัฐต่อตัน เทียบกับ 374 เหรียญต่อตัน มาจากสองปัจจัย (1) ความต้องการที่แข็งแกร่งโดยเฉพาะอย่างยิ่งท่ามกลางแนวโน้มการกลับมาเปิดประเทศทั่วโลก และ Driving season ในสหรัฐอเมริกา และ (2) การปรับการดำเนินงานในกลุ่มผู้ผลิตที่มีต้นทุนสูง (10-15% ของอุปทานทั่วโลก) ซึ่งส่วนใหญ่อยู่ในยุโรป เนื่องจากต้นทุนก๊าซที่สูงขึ้น
โดยทางฝ่ายวิจัยเชื่อว่าตลาดที่แข็งแกร่งสำหรับ MTBE จะสามารถชดเชย MEG ได้ ซึ่งราคา MEG ได้รับแรงกดดันจากการล็อกดาวน์ในจีนส่งผลกระทบต่ออุปสงค์ไฟเบอร์ MTBE และ MEG คิดเป็นสัดส่วนกำลังการผลิต IOD c18% และ c26% ตามลำดับ
สำหรับตลาด PET ยังมีความแข็งแกร่ง มาจากความต้องการตามการเข้าช่วงพีคในฤดูร้อน โดยตอนนี้ IVL ได้ขายสินค้าช่วงไตรมาส 2/2565 และ เดือน ก.ค. หมดแล้ว ส่วน integrated PET มาร์จิ้นมีการปรับฐานบ้างจากต้นทุนวัตถุดิบที่สูงขึ้น แต่ยังคงแข็งแกร่ง และดีกว่าค่าเฉลี่ย ทั้งนี้ประเมินปี 2565 จากต้นปีจนถึงปัจจุบัน จะอยู่ที่ 330 เหรียญต่อตัน เทียบกับ TISCOe ที่ 286 เหรียญต่อตัน นอกจากนี้สัดส่วน PET ที่ได้รับความผันผวนจาก spot market มีอยู่เพียง 1/3 ของปริมาณทั้งหมด ส่วนที่เหลือมีการทำสัญญาแล้ว ยังคงคำแนะนำ “ซื้อ” มูลค่าเหมาะสมที่ 61 บาท